**GIZMO® 60 FS**

**sredstvo za zaštitu bilja - FUNGICID**

**Sastav:**

**Aktivna materija:**

TEBUKONAZOL.......................................................... 60 g/l ± 6 g/l (5,7 % w/w)

CAS br: 107534-96-3

**Tečna koncentrovana suspenzija za tretiranje semena (FS), svetlo crvene boje**

**Primena: GIZMO® 60 FS** je sredstvo za zaštitu bilja – sistemični fungicid sa protektivnim, kurativnim i eradikativnim delovanjem, koji se koristi za tretiranje semena **ozime** i **jare pšenice** te **ozimog** i **jarog ječma** u cilju suzbijanja prouzrokovača bolesti.

**PRE UPOTREBE SREDSTVA ZA ZAŠTITU BILJA OBAVEZNO PROČITATI ETIKETU I PRATEĆE UPUTSTVO ZA**

**PRIMENU!**

**Pridržavati se uputstva za primenu da bi se izbegli rizici po zdravlje ljudi i životnu sredinu.**



**PAŽNJA**

Sumnja se da može štetno da utiče na plodnost ili plod. Toksično po živi svet u vodi s dugotrajnim posledicama.

Koristiti potrebnu ličnu zaštitnu opremu. Ako dođe do izlaganja ili se sumnja da je došlo da izlaganja: Potražiti medicinski savet/mišljenje. Sakupiti prosuti sadržaj. Skladištiti pod ključem. Odložiti sadržaj/ambalažu na za to odgovarajuće mesto.

Sprečiti zagađenje voda sredstvom za zaštitu bilja ili njegovom ambalažom. Uređaje za primenu sredstva za zaštitu bilja ne čistiti u blizini površinskih voda. Sprečiti zagađenje odvodnih kanala sa poljoprivrednih površina i puteva. Posle primene sredstva za zaštitu bilja oprati zaštitnu odeću.

**Dozvola za promet:** Ministarstvo poljoprivrede šumarstva i vodoprivrede Republike Srbije, Uprava za zaštitu bilja, broj: 321-01-00003-273/2009-11 od 05.05.2009 i rešenje broj: 321-01-2194/2015-11 od 15.01.2016. godine.

**Proizvođač:** Nufarm GmbH & Co KG, St.-Peter-Str. 25, 4021 Linz, Austrija

**Zastupnik:** Nuseed Serbia d.o.o., Atar 102, 21241 Kać, tel: 021/621 0667

**Distributer:** CETOKS doo, Knić, 34240 Knić, tel: 034/510 104

**Datum proizvodnje i broj šarže:** Mašinski utisnuti na pakovanju.

**Rok upotrebe:** 2 godine od datuma proizvodnje kod pravilnog skladištenja u originalnoj zatvorenoj i neoštećenoj ambalaži.

**Neto količina: 5 l**

 ®zaštićeno trgovačko ime firme NUFARM

*Plant code: 23227/0216/RS/VS*

**UPUTSTVO ZA PRIMENU**

**GIZMO® 60 FS** je sredstvo za zaštitu bilja – je sistemični fungicid sa protektivnim, kurativnim i eradikativnim delovanjem. Hemijska grupa: triazoli. Kategorija rezistentnosti (FRAC): 3. Koristi se za tretiranje semena:

* **ozime** i **jare pšenice** u cilju suzbijanja prouzrokovača glavnice pšenice (*Tiletia* spp.) i otkrivene gari pšenice(*Ustilago tritici*) u količini od 50 ml na 100 kg semena, uz utrošak 500 - 700 ml vode.
* **ozimog** i **jarog ječma** u cilju suzbijanja prouzrokovača otkrivene gari ječma (*Ustilago nuda f* sp. *hordei*) u količini od 50 ml na 100 kg semena, uz utrošak 500 - 700 ml vode.

Sredstvo se primenjuje u fazi 00 – suvo seme (kariopsis), odnosno pri doradi semena pšenice ili ječma. Seme se tretira u odgovarajućim uređajima, koji obezbeđuju intenzivno mešanje (ravnomerno nanošenje) sredstva za zaštitu bilja.

**Napomene:** tretirano seme se ne sme koristiti za izhranu ljudi, riba ili toplokrvnih životinja. Tretirano seme se ne sme ostavljati na površini zemlje, već inkorporirati u zemljište na odgovarajuću dubinu setve. Prilikom setve tretiranog semena voditi računa o vodozaštitnim zonama. Tretiranje semena sredstvom za zaštitu bilja **GIZMO® 60 FS** se može vršiti jedino u doradnim centrima upisanim u Registar dorađivača semena u skladu sa zakonom kojim se uređuje seme. Sredstvo za zaštitu bilja **GIZMO® 60 FS** se ne sme stavljati u promet na malo i prodavati fizičkim licima. Tretirano seme se ne sme dodatno tretirati sa sredstvima za zaštitu bilja. Prilikom punjenja i pražnjenja sejalice izbegavati izlaganje prašini. Prašinu sa dna vreće ne sipati u sejalicu. Ako se koriste pneumatske sejalice prašinu od tretiranog semena deflektorima usmeriti na zemljište ili u zemljište. Prazne vreće od tretiranog semena ne koristiti za bilo kakve druge namene. Ostatke tretiranog semena vratiti u njihovu originalnu ambalažu. Prazne vreće od tretiranog semena i ostaci tretiranog semena se zbrinjavaju u skladu s propisima kojima se uređuju ambalaža, ambalažni otpad i opasan otpad.

**Мaksimalni broj tretiranja:** jednom pri doradi semena.

 **Tretiranje iz vazduhoplova:** Nije dozvoljeno.

**Кarenca:** zapšenicu i ječam obezbeđena vremenom primene.

 **Radna karenca (vreme u kome nije dozvoljen rad u polju i zaštićenom prostoru):** obezbeđena vremenom in

načinom primene.

**Mešanje sa drugim sredstvima za zaštitu bilja (kompatibilnost - mogućnost mešanja): GIZMO® 60 FS** se može mešati sa svim sredstvima za tretiranje semena istog tipa formulacije.

**Priprema sredstva za upotrebu: GIZMO® 60 FS** se primenjuje pomoću odgovarajućeg uređaja za tretiranje semena. Pre primene proveriti da li je oprema za tretiranje semena čista i ispravna. Seme treba očistiti poštujući dovoljno visoke standarde za tretiranje semena kompletnim uklanjanjem prašine i drugog stranog materijala. Količina sredstva **GIZMO® 60 FS** treba da bude pažljivo dozirana. Suspenzija kojom se seme tretira treba da bude homogena za vreme mešanja. Seme pre upotrebe treba kalibrisati da bi imalo istu veličinu radi jednakog deponovanja. Svaka partija semena treba da bude homogena u pogledu veličine i oblika semena. Različite semenske vrste moraju se tretirati odvojeno. Ovakvim merama osigurava se visok kvalitet tretiranja semena. Ne preporučuje se koristiti sredstvo **GIZMO® 60 FS** na semenu sa više od 16% sadržaja vlage ili na semenu sa pukotinama, na proklijalom, neoljuštenom ili oštećenom semenu. Radna suspenzija sredstva **GIZMO® 60 FS** treba se odmah upotrebiti.

**Postupak čišćenja uređaja za primenu:** Po završenoj pripremi, tretiranju i pakovanju semena, mašine i opremu treba odmah pravilno i dobro očistiti. Rukavice i druga sredstva mogu se ponovo koristiti ako nisu oštećeni i ako se operu vodom. Voda koja se koristi za čišćenje opreme može se ukloniti u skladu sa lokalnim propisima , npr- otpadna voda može se sakupiti u kontejnere radi uklanjanja. Ipak, ako nije zagađena prašinom, peskom ili drugim supstancama, voda se može reciklirati tako što se koristi za mešanje pri pripremi sredstva za tretiranje. Preostalo netretirano i tretirano seme treba odvojeno prepakovati. Ostatke proizvoda za tretiranje semena treba sakupiti u kontejnere, koji se zatim pažljivo zatvaraju u pakuju radi skladištenja ili transporta.

**Negativno delovanje sredstva za zaštitu bilja:**

**Negativno delovanje sredstva za zaštitu bilja – na vodenu životnu sredinu:**

**• na organizme u vodi (otrovnost):**  Toksičan za vodene organizme sa dugotranim posledicama. Sprečiti dospevanje preparata u vode (vodotoci, jezera, izvorišta voda i bunari) i kanalizacionu mrežu.

**• na vode (kontaminacija):** Prilikom tretiranja treba poštovati vodozaštitne zone i sprečiti kontaminaciju površinskih voda (vodotoka, jezera, izvorišta voda i bunara) tretirajući najmanje 20 m udaljeno od njih.

**Toleranca – MDK (maksimalno dozvoljena količina ostataka pesticida):** U skladu sa propisom kojim se propisuju maksimalno dozvoljene količine ostataka i to u hrani i hrani za životinje i o hrani i hrani za životinje za koje se utvrđuju maksimalno dozvoljene količine ostataka sredstava za zaštitu bilja.

**Zaštita na radu:** Pri radu pazimo da sredstvo ne dospe u oči, na kožu ili odeću. Ne udisati aerosol prilikom tretiranja. Prilikom pripreme i upotrebe sredstva nositi zaštitno odelo, rukavice, naočare i/ili štitnik za lice. Ukoliko je ventilacija prostora nedovoljna, potrebno je nositi polumasku sa filtrom klase R1. Za vreme rada ne sme se jesti, piti niti pušiti. Posle završetka rada ruke i lice dobro oprati vodom i sapunom, i istuširati se. Oprati i očistiti sva upotrebljena lična zaštitna sredstva i uređaje za tretiranje.

**Simptomi i znaci trovanja:** povraćanje, proliv, bolovi u stomaku, nepravilan rad srca. Izaziva iritaciju očiju, kože i sluznice.

**Pružanje prve pomoći u slučaju nezgode:**

Sredstvo je male toksičnosti i ne očekuju se akutna trovanja kod ljudi. Prva pomoć ukazuje se zavisno od načina izloženosti. U slučaju havarije – evakuisati prisutne i izvršiti trenutni prekid daljeg unošenja otrova u organizam kontaminiranih osoba po dole datim uputstvima:

**U slučaju kontakta sa očima** – odmah isprati temeljito sa mnogo vode, takođe i ispod očnih kapaka, tokom najmanje 15 minuta. Ukoliko iritiranost očiju ne prestane, potražiti savet lekara specialiste.

**U slučaju kontakta sa kožom**- Odmah skinuti svu kontamiranu odeću i obuću. Kontaminirano mesto odmah isprati sa dosta vode i sapuna sve zahvaćene delove kože. Ukoliko iritiranost kože ne prestane, potražite pomoć lekara.

**U slučaju udisanja –** napustiti kontaminiran prostor. Unesrećenog izvesti na svež vazduh i zatražiti lekarsku pomoć.

**U slučaju gutanja-** usta isprati vodom i zatim popiti 1-2 čaše vode. NE IZAZIVATI povraćanje. Nikada ne davati ništa u usta osobi bez svesti. Hitno potražiti medicinsku pomoć i pokazati ambalažu ili etiketu sa uputstvom za primenu.

Antidot/protivotrov: Ne postoji specifični antidot. Terapija je simptomatska.

**U slušaju evantualnih trovanja, za bliža uputstva o načinu lečenja konsultovati, Nacionalni centar za kontrolu trovanja VMA, Crnotravska 17, tel. (011) 3608-440.**

**Uputstvo za postupanje u slučaju nenamernog prolivanja:**

U slučaju nezgode koristimo svu propisanu opremu!

U zatvorenom prostoru: Na mestu gde je prosuto sredstvo staviti absorpciono sredstvo (pesak, zemlju ili piljevinu). Oštećenu ambalažu zajedno sa apsorpcionim sredstvom stavljamo u za to posebno naznačeno mesto, gde se odlaže toksični otpad. Kontaminiranu površinu prebrisati vlažnom krpom ili oprati vodom i deterdžentom, vodeći računa da ne dođe do kontaminacije površinskih i/podzemnih voda i kanalizacije.

Pri nesreći pri prevozu: Osiguramo mesto nesreće, na nju upozorimo ostale učesnike u saobraćaju i o događaju obavestimo najbližu stanicu policije. Postupamo isto kao u zatvorenom prostoru.

U slučaju požara: Gasimo raspršenom vodom, suvim prahom, peskom, penom, ugljen dioksidom (CO2). Pri sagorevanju razvijaju se otrovni gasovi (NOx,COx,HCl,Cl2) zato pri gašenju nositi specialne aparate za disanje i koristiti opremu za ličnu zaštitu.

**Higijena životne sredine i uništavanje ambalaže:** Prazna ambalaža i ostaci sredstva ne smeju dospeti u tlo niti u vodu (bacanjem u jezera, prirodne i veštačke vodotokove), kanalizacionu mrežu, septičke jame, prosipanjem po zemlji ili iznošenjem na deponije, kao i na druga mesta, niti se smeju zakopati u zemlju. Ispražnjenu ambalažu potrebno je snažno protresti da bi što manji sadržaj sredstva za zaštitu bilja zaostao u ambalaži. Ispražnjena ambalaža ispire se korišćenjem postupka trostrukog ispiranja ili ispiranja pod pritiskom pri čemu se ispirak dodaje u uređaj za tretiranje, a ambalažu izbušiti na tri mesta (KOEX ,PET). Sa ispražnjenom ambalažom postupa se u skladu sa uputstvom za pravilno postupanje sa ispražnjenom ambalažom, odnosno u skladu sa propisima kojima se uređuje ambalaža i ambalažni otpad. Zabranjeno je ponovno koristiti ambalažu sredstva za zaštitu bilja ili tu ambalažu koristiti u neke druge svrhe.

**Skladištenje: GIZMO® 60 FS** skladištiti u dobro zatvorenoj i originalnoj ambalaži, u zaključanoj prostoriji, izvan domašaja dece. Prostor treba biti suv, prohladan i dobro provetren, bez hrane, pića i stočne hrane. Sredstvo mora biti odvojeno od izvora paljenja – zabranjeno pušenje, zapaljivog materijala i eksplozivnih materijala. Temperatura ne sme biti niža od 0°С ni viša od 40°С.

**Distribucija sredstva za zaštitu bilja:** Sredstvo za zaštitu bilja se može distribuirati preko veletrgovina, poljoprivrednih apoteka i poljoprivrednih zadruga uz strogu zabranu korisnika da ponovo koriste ambalažu sredstava za zaštitu bilja ili da tu ambalažu koriste u neke druge svrhe**.**

**Garancija kvaliteta proizvoda:** Konstantnim ispitivanjima je dokazano da je proizvod pogodan za preporučene svrhe, uz pridržavanje uputstva za primenu. Proizvođač garantuje za kvalitet sredstva dok je u originalnoj ambalaži! Obzirom da se skladištenje i primena nalazi van uticaja proizvođača i da proizvođač ne može predvideti sve okolnosti koje na to utiču, isključujemo svaku odgovornost za eventualne štete od nepravilnog skladištenja i primene.

**Dozvola za promet:** Ministarstvo poljoprivrede šumarstva i vodoprivrede Republike Srbije, Uprava za zaštitu bilja, broj: 321-01-00003-273/2009-11 od 05.05.2009 i rešenje broj: 321-01-2194/2015-11 od 15.01.2016. godine.

**Proizvođač:** Nufarm GmbH & Co KG, St.-Peter-Str. 25, 4021 Linz, Austrija

**Zastupnik:** Nuseed Serbia d.o.o., Atar 102, 21241 Kać, tel: 021/621 0667

**Distributer:** CETOKS doo, Knić, 34240 Knić, tel: 034/510 104

**Datum proizvodnje i broj šarže:** Mašinski utisnuti na pakovanju.

**Rok upotrebe:** 2 godine od datuma proizvodnje kod pravilnog skladištenja u originalnoj zatvorenoj i neoštećenoj ambalaži.

*Plant code: 23227/0216/RS/RS*